《湖上念金心斋》
清代·陆奎勋

钿车轣辘碾芳尘，湖上重游隔几旬。柳絮忽粘空外雨，梨云不断梦中春。

渚藏冶绿浑迷路，佩结幽香别赠人。宁料湘潭憔悴客，仍逢媭女詈申申。

作者简介：（1663—1738）浙江平湖人，字聚侯，一字坡星，号陆堂。康熙六十年进士。官检讨。十二岁即能诗，四十一岁时专心经学。有《陆堂诗文集》、《陆堂诗学》、《易学》、《今文尚书说》、《春秋义存录》、《戴礼绪言》、《鲁诗补亡》。